Grønlandslag

Grønlandslag, eller norrønalag, var organisasjoner som ble dannet på 1920-tallet i Norge for å støtte norske rettigheter til Grønland, den gang en dansk koloni.

Det fantes grønlandslag i mange norske byer, som Oslo, Stavanger, Kristiansand, Kristiansund, Trondheim og Svolvær. De fikk til dels bred oppmerksomhet i pressen, og i 1926 ble det også dannet et nasjonalt forbund, Norges Grønlandslag, med Anton Wilhelm Brøgger som formann. Lagene omfattet mange fremtredende navn i norsk samfunnsliv, deriblant landets ledende eksperter i folkerett og ishavsspørsmål.

Grønlandslagene tok også opp andre saker som omhandlet forholdet mellom Danmark og Norge, og i 1925 kom for eksempel Norørønafelaget Bragr med skriftet «Tordenskiold heimatt til Noreg».

 Kilder 

Kategori:Norske ideelle organisasjoner
Kategori:Norsk politisk historie
Kategori:Politikk i 1920-årene